*ՀՀ մարդու իրավունքների պաշտպանի աշխատակազմ*

2023-2025

ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ

ԵՎ 2023

ԹՎԱԿԱՆԻ ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ

1. ԶԱՐԳԱՑՄԱՆ ՄԻՏՈՒՄՆԵՐԸ ՆԱԽՈՐԴՈՂ ՄԻՋՆԱԺԱՄԿԵՏ ՀԱՏՎԱԾՈՒՄ

*2021 թվականին Մարդու իրավունքների պաշտպանի գործունեությունն ընդգրկել է երկու հիմնարար ուղղություն՝ անհատական դեպքերով բողոքների ու դիմումների քննարկում և համակարգային խնդիրների լուծմանն ուղղված քայլեր: Վերջինն իր հերթին հետապնդում է նաև կանխարգելիչ նպատակ՝ բացառելու համար ապագայում իրավունքների խախտման դեպքերը:*

*Մարդու իրավունքների պաշտպանի մասին սահմանադրական օրենքի (այսուհետ՝ Օրենք) համաձայն՝ կոնկրետ դեպքերի քննարկումներն իրականացվում է երկու հիմնարար ուղղությամբ՝ բողոքի և սեփական նախաձեռնությամբ հարցի քննարկման ընթացակարգերով: Հատկանշական է, որ նման դեպքերի ուսումնասիրման ընթացքում արձանագրվում են նաև համակարգային խնդիրներ: Սա հնարավորություն է տալիս ձեռնարկել Մարդու իրավունքների պաշտպանի՝ նորմատիվ իրավական ակտերի կատարելագործման սահմանադրական գործառույթի իրականացման համատեքստում կանխարգելել հետագա հնարավոր խախտումները:*

*Անհատական դեպքերի քննարկման շրջանակում իրականացվում են Օրենքով նախատեսված գործողությունները: Օրինակ՝ պարզաբանումներ են պահանջվում իրավասու պետական մարմիններից և կազմակերպություններից, իրականացվում են այցեր պետական և տեղական ինքնակառավարման մարմիններ ու կազմակերպություններ, խնդիրները վերլուծության են ենթարկվում ներպետական և միջազգային վերաբերելի կարգավորումների համատեքստում և այլն:*

*Իրականացված գործողությունները հետապնդում են Պաշտպանի սահմանադրական լիազորության՝ մարդու խախտված իրավունքների և ազատությունների վերականգնման իրականացում: Հարկ է նշել, որ վերջին 6 տարիներին էականորեն աճել է Պաշտպանին ներկայացվող դիմումների ու բողոքների թիվը: Դրանց համեմատական պատկերը ցույց է տալիս, որ 2016 թվականին դիմում-բողոքների թիվը կազմել է 5.113, 2017 թվականին՝ 6.417, իսկ 2018 թվականին այդ ցուցանիշը գրեթե երկու անգամ ավելացել է՝ դառնալով 10.744 դիմումներ ու բողոքներ: 2019 թվականին, նախորդ տարվա համեմատ, դիմում-բողոքների թիվն ավելացել է 22%-ով կամ 2386-ով, դառնալով՝ 13.140 դիմում-բողոք, 2020 թվականին կրկին դիմում- բողոքների և սեփական նախաձեռնությունների աճ է գրանցվել` կազմելով 14.780: Այսպես, 2016 թվականի համեմատությամբ՝ 2021 թվականին դիմում-բողոքների և սեփական նախաձեռնությունների թիվը 4 անգամից ավել աճել է՝ դառնալով 21181: Ինչպես երևում է դիմում-բողոքների աճը կրում է շարունակական բնույթ:*

*2019 թվականին բողոքների թվի աճով և մշտադիտարկման լիազորություններով պայմանավորված ավելացել են նաև իրականացվող այցերը: Այսպես, 2016 թվականին ընդհանուր առմամբ իրականացվել է 415 այց, 2017 թվականին՝ 614, 2018 թվականին՝ 864, իսկ օրինակ՝ 2016 թվականի համեմատությամբ՝ 2019 թվականին այցերն ավելացել են 495-ով՝ կազմելով 910 այց: 2020 թվականին իրականացվել է 193 այց: Այս այցերն ուղեկցվել են աշխատանքի անսպասելի նոր մարտահրավերներով՝ պայմանավորված նոր կորոնավիրուսային (COVID-19) համավարակի և ռազմական դրության պայմաններով: Ադրբեջանական զինված հարձակումների ժամանակ և դրանից հետո այցեր են իրականացվել Արցախից տեղահանված անձանց՝ հատուկ ուշադրություն դարձնելով երեխաների, կանանց և տարեցների իրավունքներին: 2021 թվականին 2020 թվականի համեմատությամբ այցերի թիվն ավելացել է 567-ով՝ կազմելով 760 այց:*

*Զուգահեռ աճում է նաև անհատական գործերով աշխատանքի արդյունավետությունն ու դրական գործերի քանակը: Այսպես, Պաշտպանի իրավասությանը վերաբերող անհատական գործերով վերջին 6 տարիների տվյալների համեմատական պատկերը ցույց է տալիս, որ 2016 թվականին դրական լուծում ստացած բողոքների թիվը կազմել է 444, 2017 թվականին այդ ցուցանիշը շուրջ երկու անգամ ավելացել է՝ դառնալով 845, 2018 թվականին գրեթե կրկնակի ավելացել է՝ դառնալով 1593, 2019 թվականին այդ թիվը կազմել է 1287, իսկ 2020 թվականին, նախորդ տարվա համեմատ, գրեթե կրկնակի ավելացել է դրական լուծում ստացած բողոքների թիվը՝ կազմելով 2203 դիմում-բողոք:*

*2021 թվականին, 2020 թվականի համեմատությամբ կրկին արձանագրվել է դրական լուծում ստացած բողոքների թվի աճ՝ կազմելով 2754 դիմում-բողոք: Աճի միտում ունեն նաև Պաշտպանի աշխատակազմի թեժ գիծ հեռախոսահամարներին ստացվող հեռախոսազանգերը: Այսպես, 2016 թվականին ստացված հեռախոսազանգերի թիվը կազմել է 2086, 2017-ին՝ 1876, 2018-ին՝ 2802, 2019 թվականին այդ ցուցանիշն աճել է երկու անգամից ավելի՝ դառնալով 6210 հեռախոսազանգ: 2019 թվականի հետ համեմատ` 2020 թվականին գրեթե կրկնակի աճել են Պաշտպանի աշխատակազմում շուրջօրյա գործող թեժ գիծ հեռախոսահամարներին ստացված զանգերը՝ կազմելով 11.735 զանգ: Թեժ գիծ հեռախոսահամարներին ստացված զանգերի թվի աճը կրում է շարունակական բնույթ: Այսպես, 2021 թվականին կրկին արձանագրվել է թեժ գիծ հեռախոսահամարներին ստացված զանգերի աճ՝ դառնալով 14124:*

*Ինչպես նշվեց՝ Մարդու իրավունքների պաշտպանի գործունեության մյուս հիմնարար ուղղությունը համակարգային խնդիրների վերհանումն ու դրանց լուծման համար անհրաժեշտ ուղիների նախանշումն է: Այս խնդիրների վերհանման աղբյուրը հաճախ հենց անհատական դեպքերի քննարկումն է:*

*Այս առումով հատկանշական է, որ խնդրի համակարգային լինելու համար պարտադիր պայման չէ դիմումների մեծ քանակը, դա կարող է արձանագրվել նույնիսկ մեկ դիմումի քննարկման շրջանակում: Օրինակ՝ մարդու իրավունքների և ազատությունների խախտման առկայության մասին արձանագրված որոշումը կարող է նախանշել նաև օրենսդրական խնդիր:*

*2021 թվականի ընթացքում համակարգային բնույթի աշխատանք էր իրականացվում նաև Ադրբեջանի կողմից 2020 թվականին Արցախի դեմ սանձազերծված պատերազմի հետևանքով Հայաստանի սահմանային բնակավայրերում մարդու իրավունքների պաշտպանության ուղղությամբ: Սա հաշվետու տարում Պաշտպանի գործունեության հիմնական ուղղություններից էր, որը նպատակ էր հետապնդում վեր հանել ադրբեջանական զինված ուժերի կողմից մարդու իրավունքների խախտումները, արձանագրել դրանք միջազգային իրավանորմերի համատեքստում և ներկայացնել դրանք մարդու իրավունքների և մարդասիրական հարցերի մանդատ ունեցող միջազգային կառույցներին: Իբրև խնդրի լուծում, Մարդու իրավունքների պաշտպանն առաջ քաշեց անվտանգության ապառազմականացված գոտի ստեղծելու գաղափարը, որը կկանխեր հետագա հումանիտար և մարդու իրավունքների խնդիրները և այդ բնակավայրերում կերաշխավորեր բնականոն կյանք մինչև սահմանազատման և սահմանագծման գործընթացի իրականացումը:*

*Ինչպես նշվեց՝ Մարդու իրավունքների պաշտպանի գործունեության, մասնավորապես, անհատական դեպքերի քննարկման արդյունքում արձանագրվում են խնդիրներ, որոնք պահանջում են նորմատիվ իրավական ակտերի կատարելագործում: Այդ մասով Պաշտպանի գործառույթները կարելի է դասակարգել հետևյալ հիմնական ուղղությունների՝*

***օրենքների և ենթաօրենսդրական ակտերի նախագծերի մշակում.***

*Օրենքների, Ազգային ժողովի որոշումների, Հանրապետության նախագահի հրամանագրերի և կարգադրությունների, Կառավարության և վարչապետի որոշումների, ենթաօրենսդրական նորմատիվ իրավական ակտերի Սահմանադրության 2-րդ գլխի դրույթներին համապատասխանության հարցերով Սահմանադրական դատարան դիմումի հասցեագրում.*

*մինչև մարդու իրավունքներին և ազատություններին վերաբերող նորմատիվ իրավական ակտերի նախագծերի ընդունումը դրանց վերաբերյալ իրավասու մարմին գրավոր, իսկ առանձին դեպքերում՝ բանավոր կարծիքների տրամադրում.*

***Սահմանադրական դատարանում քննվող՝ Սահմանադրության 2-րդ գլխի դրույթներին հակասությանը վերաբերող դիմումների վերաբերյալ հատուկ կարծիքների ներկայացում․***

*Այս հիմնական ուղղություններով աշխատանքն իրականացվում է Պաշտպանի՝ նորմատիվ իրավական ակտերի կատարելագործմանն առնչվող սահմանադրական գործառույթի շրջանակում: Սա թույլ է տալիս ոչ միայն նպաստել ներպետական օրենսդրության զարգացմանը, այլ նաև անհատական դիմումներից, մշտադիտարկումներից և այլ աղբյուրներից վերհանված խնդիրների լուծմանն ուղղված քայլեր ձեռնարկել՝ կանխելով հետագա հնարավոր խախտումները:*

*2021 թվականի ընթացքում Պաշտպանին կարծիքի է ներկայացվել Սահմանադրական օրենքների, օրենսգրքերի և նոր կարգավորման առարկա ունեցող կամ ամբողջովին փոփոխվող օրենքների և այլ իրավական ակտերի 185 նախագիծ, որոնցից 113-ով ներկայացվել են թվով 308 նկատառում և առաջարկ՝ հաշվի առնելով միջազգային չափանիշները, ինչպես նաև ներպետական իրավական ակտերի կարգավորումները և իրավակիրառ պրակտիկան: 2021 թվականին Պաշտպանը Սահմանադրական դատարան է ներկայացրել 12 հատուկ դիրքորոշում։*

* *Մարդու իրավունքների պաշտպանն ունի բնույթով բացառիկ միջազգային կոնվենցիոն կարգավիճակներ, որոնք են՝*
* *«Խոշտանգումների և այլ դաժան, անմարդկային կամ արժանապատվությունը նվաստացնող վերաբերմունքի կամ պատժի դեմ» ՄԱԿ-ի՝ 1984 թվականի կոնվենցիայի 2002 թվականի դեկտեմբերի 18-ին ընդունած կամընտիր արձանագրությամբ սահմանված կանխարգելման ազգային մեխանիզմ.*
* *«Երեխայի իրավունքների մասին» 1989 թվականի նոյեմբերի 20-ի ՄԱԿ-ի կոնվենցիայով նախատեսված մշտադիտարկում իրականացնող անկախ մարմին.*
* *«Հաշմանդամություն ունեցող անձանց իրավունքների մասին» 2006 թվականի դեկտեմբերի 13-ի ՄԱԿ-ի կոնվենցիայով նախատեսված մշտադիտարկում իրականացնող անկախ մարմին.*

*Միջազգային կոնվենցիոն կարգավիճակների հիմքով Պաշտպանի իրականացված գործունեությունը մանրամասն ներկայացված է* [*ՀՀ մարդու իրավունքների պաշտպանի գործունեության, մարդու իրավունքների և ազատությունների պաշտպանության վիճակի մասին 2021 թվականի տարեկան հաղորդումում*](https://ombuds.am/images/files/022666474d87ff84a86acf39be58bec8.pdf) *և* [*Մարդու իրավունքների պաշտպանի՝ որպես կանխարգելման ազգային մեխանիզմի 2021 թվականի գործունեության վերաբերյալ տարեկան զեկույցում։*](https://ombuds.am/images/files/8636c95ac7349cbe5d51ff372cbcd8cc.pdf)

*Պաշտպանի աշխատանքի հիմնարար ուղղություններից է նաև առանձին թեմաներով արտահերթ զեկույցների, ուղեցույցների և այլ փաստաթղթերի հրապարակումը։*

*2021 թվականին Պաշտպանը հրապարակել է հետևյալ արտահերթ զեկույցները, ուղեցույցներն ու այլ փաստաթղթերը.*

* + [*Պատգամավորի թեկնածուի նկատմամբ քրեական հետապնդում հարուցելու կամ նրան կալանավորելու համար կենտրոնական ընտրական հանձնաժողովի համաձայնությունը ստանալու մեխանիզմների բացակայությունը և մարդու սահմանադրական իրավունքների խախտումները նենգափոխված երաշխիքների պայմաններում,*](https://ombuds.am/images/files/f4f5aa96b6eebf128550b446aa071016.pdf)
* [*Դատարան դիմելու համար պետական տուրքի դրույքաչափերի մինչև 10 անգամ բարձրացման վտանգները դատական պաշտպանության սահմանադրական իրավունքի համար,*](https://ombuds.am/images/files/c55de4c7bfa90d8d1a6bce23a21fe026.pdf)
* [*Սահմանադրական դատարանում քննարկվող հարցի վերաբերյալ ձայները հավասար բաշխվելու հետևանքով սահմանադրական դատարանի որոշում կամ եզրակացություն չկայացվելու դեպքում դիմումը մերժված համարելու բացասական ազդեցությունը մարդու սահմանադրական իրավունքների վրա,*](https://ombuds.am/images/files/90f6009b34332fc3f1077e63a618c7cf.pdf)
* [*Ազգային ժողովում լրագրողների մասնագիտական աշխատանքի սահմանափակումները և հանրային պաշտոնյաների անթույլատրելի արարքները լրագրողների նկատմամբ,*](https://ombuds.am/images/files/a40f8132dd39d17f27fd7c0ffd2f53d6.pdf)
* [*Դատական գործերի «ձեռքով» մակագրումը և անկախ ու անաչառ դատարանի կողմից իր գործի արդարացի քննության՝ յուրաքանչյուր մարդու սահմանադրական իրավունքի խորքային վտանգները,*](https://ombuds.am/images/files/f163711f002aec2584d22d45d2d40d47.pdf)
* [*Հարկային օրենսգրքում իրավախախտումների համար տուգանքների ֆիքսված չափերի ամրագրումը և անհատականացման անհնարինությունը՝ որպես տնտեսական գործունեության ազատությանն անհամաչափ միջամտություն,*](https://ombuds.am/images/files/225666d3daf8571a8ec149089f088826.pdf)
* [*Արտահերթ զեկույց ազատությունից զրկված անձի հիվանդասենյակում քրեակատարողական ծառայողի մշտական ներկայության անթույլատրելիության վերաբերյալ (կալանավորված անձի օրինակով),*](https://ombuds.am/images/files/185bbc0afa0b2fb3147bd9dbcfd5933a.pdf?fbclid=IwAR2GCMeSI-no-03p4IGlCRPfOltDnetcL4fGwXnKnTDl3tlMrkWV-m8w650)
* [*Արտահերթ զեկույց զինծառայողներին և նրանց ընտանիքներին արտոնություններ տրամադրելու վերաբերյալ,*](https://ombuds.am/images/files/540f59a9e7c06f9552485e26339aaf06.pdf?fbclid=IwAR2IwKa_W5cU5tqyxOFzh0BHoPJIaoKJkHfCGGnYjaViDGxO7lAbvRf1Y20)
* [*Արտահերթ զեկույց Ադրբեջանի կողմից COVID-19-ի պայմաններում կատարված մարդկության դեմ ուղղված հանցագործությունների վերաբերյալ,*](https://ombuds.am/images/files/326290df4f5627efee9967798fdcbcb2.pdf?fbclid=IwAR00gCShfehoZWxejDsijTO5WQ4Kw0max4bNLc6s25E6WSvxNGZYWhakMYc)
* [*Արտահերթ զեկույց՝ «Սպանված հայ զինվորների և շղթայված գերիների պուրակ Բաքվում. մարդկային տառապանքների թանգարան և ռասիզմի խթանում»,*](https://ombuds.am/images/files/96e6d55d169a784b6424e4d565b29dba.pdf?fbclid=IwAR1UXKtVBenb4AD71W-6V4s_E3fUP_uKM2d3sYK6UzHTSuBsynsPoxKzD_g)
* [*Արտահերթ զեկույց ՀՀ Արարատի մարզի Երասխ համայնքի անմիջական հարևանությամբ ադրբեջանական զինված ուժերի 2021թ. հուլիսի 14-21 կրակոցների և մարդու իրավունքների խախտումների վերաբերյալ,*](https://ombuds.am/images/files/22a1728ac8baa655e3689687cf82c4b9.pdf?fbclid=IwAR3SKKQC34udpr5Z7H6anl6_haIc0bYZE9aInGPjTwzAzx5ULMM5LhwHzH4)
* [*Արտահերթ զեկույց հայ գերիներին խոշտանգելու և անմարդկային վերաբերմունքի ենթարկելու համար Ադրբեջանի պատասխանատվության վերաբերյալ,*](https://ombuds.am/images/files/5c7485fdc225adfd8a35d583830dcd17.pdf?fbclid=IwAR2OAjo6BxmRFaBSrtbXFqvSyXeM3M-5vZRFGpgCRCo4urVPVE2NPL_VO4g)
* [*Արտահերթ զեկույց անվտանգության ապառազմականացված գոտու հրատապ անհրաժեշտության վերաբերյալ՝ որպես բնակչության իրավունքների պաշտպանության հիմնարար երաշխիք Հայաստանում,*](https://ombuds.am/images/files/4f4d3319548889e2900530457ae24bad.pdf)
* [*Արտահերթ զեկույց՝ «Իրավունքի գերակայության վրա հիմնված կարգապահությունը՝ որպես Զինված ուժերում մարդու իրավունքների երաշխիք»,*](https://ombuds.am/images/files/41fcac17c257cd9690351d60ffe67de6.pdf?fbclid=IwAR1mGEbIpZltoyuVojYMvjUVz9jc6NsQW27ElNA-nxNBdLUJ-v667Ixzwbw)
* [*Արտահերթ զեկույց Ադրբեջանում պահվող ռազմագերիների և քաղաքացիական անձանց նկատմամբ վերաբերմունքի վերաբերյալ (հարցաքննությունների վերաբերյալ շեշտադրմամբ),*](https://www.ombuds.am/images/files/1138b156720bec6ae0fd88dc709eb62c.pdf)
* [*Արտահերթ զեկույց՝ «Դատական գործերի «ձեռքով» մակագրումը և անկախ ու անաչառ դատարանի կողմից իր գործի արդարացի քննության յուրաքանչյուր մարդու սահմանադրական իրավունքի խորքային վտանգները»,*](https://ombuds.am/images/files/f163711f002aec2584d22d45d2d40d47.pdf)
* [*Արտահերթ զեկույց ադրբեջանական կեղծ խաղաղասիրության փաստերի՝ որպես մարդու իրավունքների երկարաժամկետ սպառնալիքների վերաբերյալ,*](https://ombuds.am/images/files/457b493b908a7a95948f84df7c5781e1.pdf)
* [*Արտահերթ զեկույց դատարան դիմելու համար պետական տուրքի դրույքաչափերի մինչև 10 անգամ բարձրացման վտանգների վերաբերյալ,*](https://ombuds.am/images/files/c55de4c7bfa90d8d1a6bce23a21fe026.pdf?fbclid=IwAR35VP92XiGA_XWKoPQ_EUn-icw_a9frjvj0SRR7nFHisgUwoTeJwLDLano)
* [*Արտահերթ զեկույց Սահմանադրական դատարանում ձայները հավասար բաշխվելու դեպքում որոշում կամ եզրակացություն չկայացվելու և դիմումը մերժված համարելու բացասական ազդեցության վերաբերյալ,*](https://ombuds.am/images/files/90f6009b34332fc3f1077e63a618c7cf.pdf?fbclid=IwAR3TzNUxr68Pr-8JQkrr8xROPbgT4SOO7xyAfg3lZAdyb-VO1r6pNzoIQc4)
* [*Արտահերթ զեկույց՝ «Հարկային օրենսգրքում իրավախախտումների համար տուգանքների ֆիքսված չափերի ամրագրումը և անհատականացման անհնարինությունը՝ որպես տնտեսական գործունեության ազատությանն անհամաչափ միջամտություն»,*](https://ombuds.am/images/files/225666d3daf8571a8ec149089f088826.pdf)
* [*Արտահերթ զեկույց «Հայատյացության և թշնամանքի ադրբեջանական քաղաքականությունը որպես՝ մարդու իրավունքների էթնիկ հիմքով խախտումների պատճառ»,*](https://ombuds.am/images/files/3101f60c869b0f378dbc737b002e5054.pdf?fbclid=IwAR3BPWvKOIreGmQ7r_eVZbgKR3-F1MiP0JbxlXni-JJcA_KGKVjA9H71M3g#page50)
* [*Ուղեցույց անձնական օգտագործման ապրանքներ Հայաստանի Հանրապետություն արտոնություններով ներմուծելու կանոնների վերաբերյալ,*](https://ombuds.am/images/files/35f41cdc46cac94e2e3f429df8b749ab.pdf)
* [*Ուղեցույց շինարարության թույլտվության տրամադրման վերաբերյալ,*](https://ombuds.am/images/files/8cbe89fe58d54b6ba1ff2f6ac5255737.pdf?fbclid=IwAR2c7BVVl-NbaSnVqjuX4-HPOcyAQsNm4xiUZ4WLFUlbZqjQNvJC4f1ElcU)
* [*Ուղեցույց՝ «Եկեք սովորենք երեխայի իրավունքները. Ուղեցույց ուսուցիչների համար»,*](https://ombuds.am/images/files/91775bc3f0e89967d04d1759c580b472.pdf?fbclid=IwAR3lmFi1pUmgTNc9kVL9rFOhYeubEuAJzM8uXhBNglgJPOy-aJ3iEBhorDY)
* [*Ուղեցույց պատերազմի հետևանքով Լեռնային Ղարաբաղից տեղահանված մարդկանց համար:*](https://ombuds.am/images/files/c06fb1b47d16be14b5ba6cdcc1502642.pdf?fbclid=IwAR1hIz83ACdJbKF6W_y4TAQx7W0lm5rHwsKhdKkM67tS9gpnySHkW06ILEU)

*Հայաստանի մարդու իրավունքների պաշտպանի հաստատությունը տարիների բարդ աշխատանքի ու անաչառ կեցվածքի շնորհիվ արձանագրել է կայացման բարձր նշաձող ու շարունակաբար աճող միջազգային ու հանրային հեղինակություն: Հայաստանի մարդու իրավունքների պաշտպանի հաստատությանը ունի ամենաբարձր «A» միջազգային հեղինակավոր կարգավիճակը։ ՄԱԿ-ի Մարդու իրավունքների գերագույն հանձնակատարի գրասենյակի քարտուղարությամբ գործող Մարդու իրավունքների ազգային հաստատությունների համաշխարհային միավորման անկախ հանձնախմբի կողմից այս բարձր կարգավիճակի հաստատումը վկայում է Հայաստանի Մարդու իրավունքների պաշտպանի լիարժեք անկախության, վստահելիության ու արդյունավետ աշխատանքի մասին։*

*2019, 2020, 2021, 2022 թվականներին պաշտպանի աշխատակազմի բյուջեն կազմել է համապատասխանաբար 452,644.7 հազար, 515,412.3 հազար, 532,480.3 հազար և 542,396.6 դրամ:*

2. ՆՊԱՏԱԿՆԵՐԸ ԵՎ ԹԻՐԱԽՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

*Պաշտպանի աշխատակազմի գործունեությունը բաղկացած է երկու հիմնական ուղղություններից՝ անհատական դեպքերի քննարկում և համակարգային խնդիրների լուծմանն ուղղված քայլեր: Վերջինն իր հերթին հետապնդում է նաև կանխարգելիչ նպատակ՝ բացառելու ապագայում իրավունքների խախտման դեպքերը:*

*Անհատական դեպքերի վերաբերյալ քննարկումներն իրականացվում են «Մարդու իրավունքների պաշտպանի մասին» սահմանադրական օրենքով նախատեսված երկու ուղղությամբ՝ բողոքի և սեփական նախաձեռնությամբ հարցի քննարկման ընթացակարգերով: Այս առումով անհրաժեշտ է արձանագրել, որ վերջին տարիներին էականորեն աճել են Պաշտպանին ներկայացվող դիմումների ու բողոքների թիվը:* *Ինչպես երևում է վերը ներկայացված վիճակագրական տվյալներից դիմում-բողոքների աճը կրում է շարունակական բնույթ:*

*Պաշտպանի աշխատակազմի գործունեության երկրորդ հիմնարար ուղղությունը համակարգային խնդիրների վերհանումն ու դրանց լուծման համար անհրաժեշտ ուղիների նախանշումն է: Հարկ է ընդգծել, որ անհատական դիմումներից բացի, համակարգային խնդիրների վերհանման աղբյուր են հանդիսանում նաև Պաշտպանի կոնվենցիոն մանդատների շրջանակում իրականացվող գործողությունները: Ոլորտային մշտադիտարկումների շնորհիվ բազմիցս արձանագրվել են խորքային խնդիրներ, որոնք պահանջում են օրենսդրական կամ այլ ինստիտուցիոնալ մոտեցում:*

*Մարդու իրավունքների պաշտպանի գործունեությունն իր բնույթով պետք է լինի նաև կանխարգելիչ: Անհատական դիմումների քննարկումից և օրենքով վերապահված այլ գործառույթների իրականացումից վերհանված խնդիրներին հաճախ կարիք է լինում ցուցաբերել ինստիտուցիոնալ մոտեցում: Այդ առումով Պաշտպանի գործառույթները կարելի է դասակարգել հետևյալ հիմնական ուղղությունների՝*

1. ***օրենքների և ենթաօրենսդրական ակտերի նախագծերի մշակում.***
2. ***օրենքների, Ազգային ժողովի որոշումների, Հանրապետության նախագահի հրամանագրերի և կարգադրությունների, Կառավարության և վարչապետի որոշումների, ենթաօրենսդրական նորմատիվ իրավական ակտերի Սահմանադրության 2-րդ գլխի դրույթներին համապատասխանության հարցերով Սահմանադրական դատարան դիմումի հասցեագրում.***
3. ***մինչև մարդու իրավունքներին և ազատություններին վերաբերող նորմատիվ իրավական ակտերի նախագծերի ընդունումը դրանց վերաբերյալ իրավասու մարմին գրավոր կարծիքների տրամադրում.***
4. ***Սահմանադրական դատարանում քննվող՝ Սահմանադրության 2-րդ գլխի դրույթներին հակասությանը վերաբերող դիմումների վերաբերյալ հատուկ կարծիքների ներկայացում:***

*Այս հիմնական ուղղություններով աշխատանքն իրականացվում է Պաշտպանի՝ նորմատիվ իրավական ակտերի կատարելագործմանն առնչվող սահմանադրական լիազորության շրջանակում: Սա թույլ է տալիս ոչ միայն նպաստել ներպետական օրենսդրության զարգացմանը, այլ նաև անհատական դիմումներից, մշտադիտարկումներից և այլ աղբյուրներից վերհանված խնդիրների լուծմանն ուղղված քայլեր ձեռնարկել:*

***1. Օրենքների և ենթաօրենսդրական ակտերի նախագծերի մշակում***

*Վերջին տարիներին գործադրվել է նոր պրակտիկա, որը ենթադրում է, որ մարդու իրավունքներին առնչվող համակարգային խնդիրների լուծման ուղղությամբ Պաշտպանի աշխատակազմում մշակվում են օրենսդրական նախագծեր, դրանք շրջանառվում են իրավասու պետական մարմինների, ինչպես նաև համապատասխան հասարակական կազմակերպությունների շրջանակներում և ներկայացվում կառավարության և խորհրդարանի քննարկմանը:*

***2. Իրավական ակտերի Սահմանադրության համապատասխանության հարցերով Սահմանադրական դատարան դիմումի հասցեագրում***

*Նորմատիվ իրավական ակտերի կատարելագործման սահմանադրական գործառույթի իրականացման կարևոր ուղղություններից է նաև Սահմանադրական դատարան դիմումների ներկայացումը: Դրանցով վիճարկվում են օրենսդրական կոնկրետ կարգավորումների հակասությունը Սահմանադրության 2-րդ գլխով նախատեսված դրույթներին:*

***3. Մարդու իրավունքներին և ազատություններին վերաբերող նորմատիվ իրավական ակտերի նախագծերի վերաբերյալ գրավոր կարծիք տրամադրում***

*Պաշտպանն իր՝ նորմատիվ իրավական ակտերի կատարելագործման գործառույթի շրջանակներում 2023-2025 թվականներին շարունակելու է տրամադրել դիրքորոշումներ իրավասու մարմինների ներկայացրած փոփոխություններին ու առաջարկություններին:*

***4. Սահմանադրական դատարանում քննվող դիմումների վերաբերյալ հատուկ կարծիքների ներկայացում***

*Պաշտպանը մշտական ներկայացուցիչ ունի նաև ՀՀ սահմանադրական դատարանում: Նշված գործառույթը հատկապես կարևորվում է նրանով, որ Պաշտպանը դատարանին ուղղված՝ Սահմանադրության 2-րդ գլխի դրույթներին վերաբերող դիմումների վերաբերյալ ներկայացնում է հատուկ դիրքորոշում (amicus brief):*

*Մարդու իրավունքների պաշտպանի` Սահմանադրությամբ և «Մարդու իրավունքների պաշտպանի մասին» սահմանադրական օրենքով վերապահված, ինչպես նաև նախատեսվող նոր լիազորությունների լիարժեք ու արդյունավետ իրականացումն ապահովելու նպատակով 2023-2025 թվականներին նախատեսվում է Պաշտպանի աշխատակազմում կատարել կառուցվածքային փոփոխություններ և ավելացնել հաստիքների թվաքանակը:*

*Պաշտպանի աշխատակազմում հաստիքային միավորների թվաքանակի նախատեսվող ավելացումը պայմանավորված է.*

*1) Պաշտպանին ներկայացվող դիմում-բողոքների և թեժ գիծ հեռախոսահամարին ստացվող հեռախոսազանգերի թվի էական աճով,*

*2) Լոռիում մարզային ստորաբաժանում ստեղծելու անհրաժեշտությամբ,*

*3) բարեվարքության հարցերով կազմակերպչի և գլխավոր քարտուղարի օգնականի պաշտոններ նախատեսելու օրենսդրական պահանջով:*

*2016 թվականի հունվարի 1-ից պաշտոնապես ուժի մեջ մտան կայուն զարգացման 2030 օրակարգում ներառված՝* ***Միավորված ազգերի կազմակերպության կայուն զարգացման 17 նպատակները,*** *որոնք ընդունվեցին աշխարհի երկրների առաջնորդների 2015թ. սեպտեմբերի ՄԱԿ-ի պատմական գագաթնաժողովի ժամանակ: Այդ նպատակները, ի թիվս այլնի, ներառում են կայացած, ներառական և կայուն տնտեսական աճի, լիարժեք և արտադրողական զբաղվածության և բոլորի համար արժանապատիվ աշխատանքի խթանումը (8-րդ նպատակ), բոլորի համար ներառական ու համապատասխան որակյալ կրթությունը և ողջ կյանքի ընթացքում ուսման հնարավորությունների խթանումը (4-րդ նպատակ), ջրի ու սանիտարական պայմանների հասանելիությունը և դրանց կայուն ձևով կառավարումը (6-րդ նպատակ), կանանց և տղամարդկանց միջև հավասարության ապահովումը (5-րդ նպատակ) և այլն:*

*Հաշվի առնելով, որ կայուն զարգացման նպատակներն ուղղված են մարդու հիմնական իրավունքների և ազատությունների երաշխավորմանը հասարակական կյանքի տարբեր ոլորտներում՝ դրանք բովանդակային առումով ներառվում են նաև Մարդու իրավունքների պաշտպանի ինստիուտի գործունեության շրջանակներում՝ հիմք ընդունելով վերջինիս լայն մանդատը, ինչպես նաև կոնվենցիոն կարգավիճակները: Ավելին, Պաշտպանի՝ երկրում մարդու իրավունքների և ազատությունների վիճակը գնահատող տարեկան հաղորդումներն ու զեկույցները հանդես են գալիս իբրև կայուն զարգացման նպատակների իրագործման գնահատման օբյեկտիվ ցուցիչներ:*

3. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

|  |  |
| --- | --- |
| Գերակա ծախսային ուղղությունները ՄԺԾԾ ժամանակահատվածի համար` (ըստ գերակայությունների նվազման) | Հիմնավորումներ |
| Մարդու իրավունքների և հիմնարար ազատությունների պաշտպանության ծառայությունների տրամադրում | Նշված երեք ծրագրերի միջոցով ապահովվում է ՀՀ մարդու իրավունքների պաշտպանի աշխատակազմի բնականոն գործունեությունը |
| ՀՀ մարդու իրավունքների պաշտպանի աշխատակազմի պետական ծառայողների վերապատրաստում |
| ՀՀ մարդու իրավունքների պաշտպանի աշխատակազմի տեխնիկական հագեցվածության բարելավում |

4. ՄԺԾԾ ԺԱՄԱՆԱԿԱՀԱՏՎԱԾՈՒՄ ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ

4.1. Պարտադիր և հայեցողական ծախսերը

1. ***Պարտադիր ծախսերին դասվող միջոցառումներ:***

*ՀՀ մարդու իրավունքների պաշտպանի աշխատակազմի կողմից իրականացվում են* ***պարտադիր ծախսերին դասվող հետևյալ 2 միջոցառումները.***

1. ***Մարդու իրավունքների և հիմնարար ազատությունների պաշտպանության ծառայությունների տրամադրում***
2. ***ՀՀ մարդու իրավունքների պաշտպանի աշխատակազմի տեխնիկական հագեցվածության բարելավում***

***Հայեցողական ծախսերին դասվող միջոցառումներ:***

1. *ՀՀ մարդու իրավունքների պաշտպանի աշխատակազմի կողմից իրականացվում է հայեցողական ծախսերին դասվող 1 միջոցառում՝* ***ՀՀ մարդու իրավունքների պաշտպանի աշխատակազմի պետական ծառայողների վերապատրաստում:***

|  |  |  |  |  |  |
| --- | --- | --- | --- | --- | --- |
| Դասիչը | | Միջոցառման անվանումը | Պարտադիր կամ հայեցողական պարտավորությունների շրջանակը[[1]](#footnote-1) | Պարտադիր պարտավորության շրջանակներում գործադիր մարմնի հայեցողական իրավասությունների շրջանակները | Պարտադիր կամ հայեցողական պարտավորությունը սահմանող օրենսդրական հիմքերը |
| Ծրագիր | Միջոցառում |
| Պարտադիր ծախսերին դասվող միջոցառումներ, այդ թվում՝ | | | | | |
| 1060 | 11001 | Մարդու իրավունքների և հիմնարար ազատությունների պաշտպանության ծառայությունների տրամադրում | Մարդու իրավունքների պաշտպանության հարցերին վերաբերող բողոքների քննարկում՝ որոշման ընդունում՝ մոնիտորինգ՝ բողոքների լուսաբանում և հասարակական իրազեկում՝ օրենսդրության կատարելագործում՝ միջազգային համագործակցություն և այլն: | Աշխատակազմի հաստիքների առավելագույն թիվը,  Էներգետիկ. կոմունալ,կապի գծով ծախսեր, գործուղումների գծով ծախսեր | «Մարդու իրավունքների պաշտպանի մասին» ՀՀ սահմանադրական օրենքի 8-րդ հոդված |
|  | 31001 | ՀՀ մարդու իրավունքների պաշտպանի աշխատակազմի տեխնիկական հագեցվածության բարելավում | ՀՀ մարդու իրավունքների պաշտպանի աշխատակազմի աշխատանքային պայմանների բարելավման համար վարչական սարքավորումների ձեռքբերում |  | «Մարդու իրավունքների պաշտպանի մասին» ՀՀ սահմանադրական օրենքի 8-րդ հոդված |
| Հայեցողական ծախսերին դասվող միջոցառումներ, այդ թվում՝ | | | | | |
| Շարունակական բնույթի հայեցողական ծախսերին չդասվող միջոցառումներ, այդ թվում՝ | | | | | |
|  | 11002 | ՀՀ մարդու իրավունքների պաշտպանի աշխատակազմի պետական ծառայողների վերապատրաստում | ՀՀ մարդու իրավունքների պաշտպանի աշխատակազմի պետական ծառայողների մասնագիտական կարողությունների զարգացում | - | «Քաղաքացիական ծառայության մասին» օրենքի 19-րդ հոդվածի 2-րդ մաս, 12-րդ մաս,  ՀՀ առաջին փոխվարչապետի 09.01.2019 թ. թիվ 9-Ն որոշում |

4.2. Գոյություն ունեցող ծախսային պարտավորությունները

*ՀՀ մարդու իրավունքների պաշտպանի աշխատակազմի՝ «Հայաստանի Հանրապետության 2022 թվականի պետական բյուջեի մասին» ՀՀ օրենքով հաստատված և 2023-2025 թթ. միջնաժամկետ ծախսային ծրագրով և 2023 թվականի բյուջետային հայտով ներկայացվող ծախսային պարտավորություններն են* ***1060 «Մարդու իրավունքների պաշտպանություն» ծրագրի շրջանակում իրականացվող 11001*** *«****Մարդու իրավունքների և հիմնարար ազատությունների պաշտպանության ծառայությունների տրամադրում», 11002 «ՀՀ մարդու իրավունքների պաշտպանի աշխատակազմի պետական ծառայողների վերապատրաստում» և 31001 «ՀՀ մարդու իրավունքների պաշտպանի աշխատակազմի տեխնիկական հագեցվածության բարելավում» միջոցառումները****:*

*Գոյություն ունեցող ծախսային պարտավորությունների գծով ծախսերի հաշվարկները ճշգրտվել են՝ հիմք ընդունելով «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» ՀՀ օրենքով նախատեսված հիմնական աշխատավարձի բնականոն աճը, ինչպես նաև ՀՀ մարդու իրավունքների պաշտպանի աշխատակազմի հաստիքների թվի նախատեսված ավելացումը 8-ով:*

*ՀՀ մարդու իրավունքների պաշտպանի աշխատակազմի կողմից իրականացվող 1060 «Մարդու իրավունքների պաշտպանություն» ծրագրի շրջանակում գոյություն ունեցող ծախսային պարտավորությունների գծով ծախսային խնայողությունների վերաբերյալ առաջարկություններ չկան*:

4.3. Նոր նախաձեռնությունները

*ՀՀ մարդու իրավունքների պաշտպանի աշխատակազմի կողմից 2023-2025 թվականների համար նոր նախաձեռնություններ չեն ներկայացվել:*

5. ՈՉ ԲՅՈՒՋԵՏԱՅԻՆ ԱՂԲՅՈՒՐՆԵՐԻՑ ՍՊԱՍՎՈՂ ԵԿԱՄՈՒՏՆԵՐԸ

*ՀՀ մարդու իրավունքների պաշտպանի աշխատակազմը ոչ բյուջետային աղբյուրներից սպասվող եկամուտներ չունի: Այնուհանդերձ, տեղեկացնում ենք, որ Եվրոպական միության կողմից իրականացվող ****Հաշվետու հաստատություններ և մարդու իրավունքների պաշտպանությունը Հայաստանում**** ծրագրի շրջանակներում, որը իրականցվում է ՄԻՊ-ի, ԱՆ-ի, Ոստիկանության, ՄԻԵԴ-ում ներկայացուցչի գրասենյակի, Աշխատանքի և սոցիալական հարցերի նախարարության և քաղաքացիական հասարակության հետ սերտ համագործակցությամբ՝ նախատեսվում է Պաշտպանի աշխատակազմի կարողությունների հզորացմանը՝ ներառյալ տարածքային (մարզային) ստորաբաժանումների տարածումը և զարգացումը, (բ) մարդու իրավունքների մասին իրազեկվածությանն ու կրթության խթանմանը, (գ) Մարդու իրավունքների գործողությունների ծրագրի մոնիթորինգի և գնահատման մեխանիզմների բարելավմանն ուղղված միջոցառումներ: Ծրագրի ավարտը սահմանվել է 2023 թվականի մայիսի 19-ը:*

6. ՏԱՐԱԾՔԱՅԻՆ ԶԱՐԳԱՑՄԱՆՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ

*ՀՀ մարդու իրավունքների պաշտպանի աշխատակազմն ունի 4 մարզային ստորաբաժանումներ՝ Գյումրի, Գավառ, Կապան և Իջևան քաղաքներում: 2023 թվականին նախատեսվում է ստեղծել ևս 1 մարզային ստորաբաժանում՝ Լոռու մարզում:*

8. ԱՐՏԱՔԻՆ ԱՂԲՅՈՒՐՆԵՐԻՑ` ՊԵՏԱԿԱՆ ԲՅՈՒՋԵԻ ԽՈՂՈՎԱԿՆԵՐՈՎ ՍՏԱՑՎՈՂ ՎԱՐԿԵՐԻ ԵՎ ԴՐԱՄԱՇՆՈՐՀՆԵՐԻ ՀԱՇՎԻՆ ԻՐԱԿԱՆԱՑՎԵԼԻՔ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

*ՀՀ մարդու իրավունքների պաշտպանի աշխատակազմի կողմից միջազգային կազմակերպություններից կամ պետություններից ստացվող պաշտոնական դրամաշնորհների հաշվին 2023-2025 թվականներին իրականացվելիք ծրագրերի վերաբերյալ ստորագրված պայմանագրեր կամ քննարկվող նախագծեր չկան: Հետագայում, նման նախագծերի առկայության դեպքում, անհրաժեշտ տեղեկատվությունը կներկայացվի ՀՀ ֆինանսների նախարարություն:*

9. ՄԺԾԾ ԺԱՄԱՆԱԿԱՀԱՏՎԱԾՈՒՄ ՖԻՆԱՆՍԱԿԱՆ ՊԱՀԱՆՋՆԵՐԻ ԱՄՓՈՓՈՒՄ

*ՀՀ մարդու իրավունքների պաշտպանի աշխատակազմը «Մարդու իրավունքների պաշտպանություն» ծրագրով 2023-2025 թվականների համար ներկայացրել է հայտ՝ համապատասխանաբար 612392.2 հազար, 615614.3 հազար և 624152.7 հազար դրամի չափով:*

10. ՀԱՅՏԻ ՀԵՏ ԿԱՊՎԱԾ ՌԻՍԿԵՐԸ

*2023-2025 թթ. միջնաժամկետ ծախսային ծրագրով ներկայացվել են ՀՀ մարդու իրավունքների պաշտպանի աշխատակազմի բնականոն գործունեության ապահովման հետ կապված ծախսերը, որոնք հաշվարկվել են նախորդ տարիներին կատարված փաստացի ծախսերին և շարունակական ծախսերի գծով հաստատված նորմատիվներին համապատասխան:*

*Պաշտպանին ներկայացվող դիմում-բողոքների և թեժ գիծ հեռախոսահամարներին ստացվող հեռախոսազանգերի թվի գործնականում հանգեցնում է աշխատանքի ծավալների էական աճի (դիմում-բողոքների թիվը 2016 թվականին կազմել է 5.113, 2017 թվականին՝ 6.417, 2018 թվականին` 10.744, 2019 թվականին՝ 13.140, 2020 թվականին՝ 14.780, 2021 թվականին՝ 21.181):*

*Գերծանրաբեռնվածության պատճառով աշխատանքները տարվում են ջանքերի առավելագույն գործադրմամբ, նաև ոչ աշխատանքային օրերին և ժամերին: Ստեղծված իրավիճակում աշխատակազմի բնականոն գործունեությունն ապահովելու համար անհրաժեշտ են լրացուցիչ հաստիքներ:*

*Լրացուցիչ հաստիքների նախատեսումը հնարավորություն կընձեռի գործնականում իրականացնել քաղաքացիների իրավունքների առավել արդյունավետ պաշտպանություն՝ ապահովելով նրանց իրավունքների ենթադրյալ խախտումների դեպքում Պաշտպանի աջակցությունը ստանալու հնարավորությունը:*

|  |  |  |  |
| --- | --- | --- | --- |
| Ռիսկի նկարագրությունը | Երևույթի հանդես գալու հավանականությունը[[2]](#footnote-2) | Հնարավոր ազդեցությունը նպատակների և արդյունքային ցուցանիշների վրա | Ռիսկի կանխման/ հաղթահարման հնարավոր ուղիները |
| Քաղաքացիների գրավոր և բանավոր դիմում-բողոքների շարունակական աճ՝ մասնավորապես արագ արձագանքում, այցելություն, մշտադիտարկում և դիտարկում պանջող խնդիրների մասով: | 2 | Առկա ռեսուրսներով դրական լուծում ստացած գործերի որակական և քանակական ցուցանիշների անկում: | Աշխատակազմի կարողությունների հզորացում, որը թույլ կտա գործնականում իրականացնել քաղաքացիների իրավունքների առավել արդյունավետ պաշտպանություն՝ ապահովելով նրանց իրավունքների ենթադրյալ խախտումների դեպքում Պաշտպանի աջակցությունը ստանալու հնարավորությունը: |

1. [↑](#footnote-ref-1)
2. Ներկայացնել 1-5 թվանշանով, որտեղ 1 թվանշանը ենթադրում է առավել բարձր հավանականություն [↑](#footnote-ref-2)